|  |
| --- |
|  |
| PAGĖGIŲ SAVIVALDYBĖS TARYBA **sprendimas**  **DĖL PRITARIMO PAGĖGIŲ SAVIVALDYBĖS VILKYŠKIŲ JOHANESO BOBROVSKIO GIMNAZIJOS VADOVO 2016 METŲ VEIKLOS ATASKAITAI** |
| 2017 m. kovo 28 d. Nr. T-37  Pagėgiai |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 19 punktu, Pagėgių savivaldybės tarybos 2015 m. balandžio 2 d. sprendimu Nr. T-66 „Dėl Pagėgių savivaldybės tarybos veiklos reglamento patvirtinimo” patvirtintu Pagėgių savivaldybės tarybos veiklos reglamento 263 punktu, Pagėgių savivaldybės taryba nusprendžia:

1. Pritarti Pagėgių sav. Vilkyškių Johaneso Bobrovskio gimnazijos vadovo 2016 m. veiklos ataskaitai (pridedama).

1. Apie sprendimo priėmimą paskelbti Pagėgių savivaldybės interneto svetainėje [www.pagegiai.lt](http://www.pagegiai.lt/).

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Virginijus Komskis

PRITARTA

Pagėgių savivaldybės tarybos

2017 m. kovo 28 d.

sprendimu Nr. T-37

**PAGĖGIŲ SAV. VILKYŠKIŲ JOHANESO BOBROVSKIO GIMNAZIJOS**

**vadovo 2016 metų veiklos ataskaita**

**I. BENDROS ŽINIOS**

**1. Įstaigos pristatymas:**

1.1. Pagėgių sav. Vilkyškių Johaneso Bobrovskio gimnazija kodas 190697888 (Nuo 2014 m. gruodžio mėn. 29 d. įregistruota juridinių asmenų registre kodas 190697888 Pagėgių sav. Johaneso Bobrovskio gimnazija). Tipas – gimnazija. Mokykla vykdo formaliojo ugdymo ir neformaliojo švietimo programas: pradinio ugdymo programą (101001001); pagrindinio ugdymo programą (201001001); pagrindinio ugdymo individualizuotą programą (207001004); vidurinio ugdymo programą (301001001); ikimokyklinio, priešmokyklinio ugdymo ir kito neformaliojo vaikų švietimo programas.

Pagėgių sav. Vilkyškių Johaneso Bobrovskio gimnazijos Lumpėnų Enzio Jagomasto pagrindinio ugdymo skyriaus adresas: Rambyno g. 33, Lumpėnų kaimas, LT – 99267, Pagėgių savivaldybė, el paštas – jagomastas@gmail.com, telefonas/faksas (8 441) 42881, (8 441) 42 882, kodas 190697888.

1.2. Direktorius – Rima Auštrienė, pedagoginis ir vadybinis darbo stažas - 33 metai , III vadybinė kategorija.

1.3. Darbuotojų skaičius:

Gimnazijos darbuotojų skaičius:

|  |  |  |  |
| --- | --- | --- | --- |
| Eil.  Nr. |  | 2016-01-01 | 2016-12-31 |
| ***1.*** | ***Bendras darbuotojų skaičius*** | 47 | 47 |
| ***2.*** | ***Pedagoginių darbuotojų skaičius*** |  |  |
|  | Iš jų: |  |  |
|  | vadovų | 2 | 2 |
|  | mokytojų pagrindinėse pareigose | 26 | 25 |
|  | mokytojų antraeilėse pareigose | 3 | 4 |
| ***3.*** | ***Atestuotų pedagogų skaičius:*** |  |  |
|  | Turinčio eksperto kvalifikacinę kategoriją |  |  |
|  | Turinčio mokytojo metodininko kvalifikacinę kategoriją | 7 | 7 |
|  | Turinčio vyriausiojo mokytojo kvalifikacinę kategoriją | 16 | 17 |
|  | Turinčio mokytojo kvalifikacinę kategoriją | 7 | 5 |
|  | Neatestuotų mokytojų skaičius | 0 | 0 |
| **4.** | **Nepedagoginių darbuotojų skaičius** | 16 | 16 |

Lumpėnų Enzio Jagomasto pagrindinio ugdymo skyriaus:

|  |  |  |  |
| --- | --- | --- | --- |
| Eil. Nr. |  | 2016-01-01 | 2016-12-31 |
| **1.** | **Bendras darbuotojų skaičius** | **27** | **26** |
| **2.** | **Pedagoginių darbuotojų skaičius** | **17** | **14** |
|  | Iš jų: |  |  |
|  | Vadovų | 1 | 1 |
|  | Mokytojų pagrindinėse pareigose | 14 | 11 |
|  | Mokytojų antraeilėse pareigose | 2 | 2 |
| **3.** | **Atestuotų pedagogų skaičius:** |  |  |
|  | Turinčio eksperto kvalifikaciją | - | - |
|  | Turinčio mokytojo metodininko kvalifikaciją | 1 | 1 |
|  | Turinčio vyriausiojo mokytojo kvalifikacinę kategoriją | 14 | 10 |
|  | Turinčio mokytojo kvalifikacinę kategoriją | 2 | 2 |
|  | Neatestuotų mokytojų skaičius | 0 | 0 |
| **4.** | **Nepedagoginių darbuotojų skaičius** | **10** | **9** |

**II. GIMNAZIJOS TIKSLAI IR VEIKLOS UŽDAVINIAI**

**I. Situacijos analizė už 2016 metus**

2016 metų mokyklos filosofija

,,Žmogus nėra aritmetinis vidurkis“

/Johanesas Bobrovskis/

**Tikslas : įtraukti kiekvieną mokyklos bendruomenės narį į kokybiškai naujais santykiais grįstos, kompetencijų ugdymą(si) užtikrinančios mokyklos kaip nuolat besimokančios bendruomenės kūrimą.**

**Uždavinių įgyvendinimas :**

**1.Kurti bendradarbiavimą ir kūrybingumą skatinančias edukacines aplinkas, kuriose bendruomenės nariai turėtų galimybę rodyti iniciatyvą, veikti savarankiškai, prisiimti atsakomybę ir patirti pažinimo džiaugsmą.**

Mokytojai per 2015/2016 metus glaudžiai bendradarbiavo tarpusavyje: vedė atviras integruotas pamokas, paruošė seminarus ,,Patyriminis ugdymas“ ir ,,Mobilių priemonių naudojimas ugdymo procese“, parengė pranešimus ,,Individuali mokinio pažanga“, ,,Šiuolaikinės pamokos ypatumai“, ,,Mokymosi krūvio mažinimas vedant integruotas pamokas“, kūrė metodines priemones ir jas pristatė metodinėje konferencijoje ,,Metodinių priemonių mugė 2016“. Metodinių priemonių sklaida vykdoma ir respublikiniu mastu per gimnazijos metodinę internetinę svetainę „Debesų klasė“. Ugdymo proceso veikla viešinama mokyklos ugdymosi aplinkoje „La‘gamino galerijoje“. Didelį poveikį ugdymo kokybei bei bendrųjų ir esminių dalykinių kompetencijų ugdymui turėjo netradicinių pamokų vedimas mokykloje, už mokyklos ribų. Nuosekli ir įvairialypė metodinė veikla įtakojo ženklų mokytojų kompetencijų augimą, keitėsi požiūris į šiuolaikinį ugdymą.

**2. Sudaryti sąlygas asmeninės pažangos refleksijai, kad mokinys gebėtų įprasminti individualų patyrimą visuomenės kontekste, galėtų projektuoti savo gyvenimo karjerą.**

Kiekvieną trimestrą vykdytas ugdymo(si) veiklų vertinimas ir įsivertinimas. Pritaikyta ir patobulinta mokinio individualios pažangos įsivertinimo forma. Sukurta ir vykdyta gabių ir talentingų vaikų ugdymo programa, pagerėjo mokinių pažangumas (0,27%). Gimnazijos veiklos įsivertinimo grupės inicijuotos priežiūros veiklos (kaupiamojo vertinimo naudojimo, mokymosi proceso diferencijavimo, individualizavimo, skaitymo ir rašymo strategijų taikymo pamokoje, individualios mokinio pažangos fiksavimo, patyriminio ugdymo) padėjo tobulinti problemines ugdymo sritis, darė įtaką mokyklos pažangai. Gimnazijos vaiko gerovės komisija ypatingą dėmesį skyrė pagalbos mokiniui teikimui, pažangumui ir elgesio stebėsenai.

**3. Kurti naujas komunikavimo ir bendradarbiavimo formas su gimnazijos partneriais – tėvais, rėmėjais, vietos politikais, įvairiomis jaunimo organizacijomis, žiniasklaidos atstovais, galinčiais daryti tiesioginę ar netiesioginę įtaką ugdymo(si) kokybei.**

Mokyklos administracija inicijavo bendradarbiavimo priemonių su mokyklos partneriais tobulinimą, mokyklos įvaizdžio gerinimą. Gimnazijos vykdytų veiklų aprašus, metodines priemones, pateiktis, pranešimus talpinome į elektronines aplinkas: e-dienyną, gimnazijos internetinį puslapį, dalykines ir bibliotekos svetaines, į metodinę internetinę svetainę ,,Debesų klasė“, Pagėgių savivaldybės tinklalapį ir spaudoje. Populiarinant Johaneso Bobrovskio vardą pravestos integruotos netradicinės pamokos. Teigiamą poveikį ugdymo kokybei padarė taikytos bendradarbiavimo su tėvais priemonės (organizuota atvirų durų diena, atvirų pamokų stebėjimas, diskusija). Patyčių prevencijai vykdytos Gerumo, Tolerancijos, Savaitės be patyčių akcijos, tačiau šią sritį tobulinsime.

**Mokyklos veiklos įsivertinimas:**

Mokyklos veiklos įsivertinimo grupė stebėjo ir tyrė mokymosi mokytis kompetencijos ugdymą, teikė pasiūlymus dėl mokymosi mokytis kompetencijos ugdymo tobulinimo. Mokyklos administracija telkė mokytojus kryptingai tobulinti savo profesines kompetencijas, daryti sklaidą. Dėmesys skiriamas ne tik dalykinių pasiekimų ugdymui, bet ugdomos ir bendrosios asmens kompetencijos.

Tirta Mokinių mokėjimo mokytis kompetencijos (MMK) ugdymosi sritis džiugina. Mokiniai skatinami sieti išmoktus dalykus ir asmenines patirtis su nežinomais dalykais kuriant prasmingus ryšius. Jie mokomi vizualizuoti ir paaiškinti savo mąstymą, pademonstruoti įgūdžius, gebėjimus ir veiklos būdus. Nuolat grįžtant prie jau išmoktų dalykų, mokomasi sieti idėjas, suvokti, patikrinti ir perkonstruoti savo supratimą ar mąstymo būdą.

Tirta gimnazijos veiklos sritis ,,Ugdymas ir mokymasis“ atskleidė ir privalumus, ir trūkumus. 35% III-IV g klasių mokinių nepatenkinti tvarkaraščio sudarymu. Integruotos pamokos mažina mokymosi krūvį. Tai teigia 57% mokinių. Tiriant kaupiamąjį vertinimą nustatyta, kad mokiniams patraukliausia internetinė Class DoJo kaupiamojo vertinimo sistema. Individualios mokinių pažangos stebėsenos rezultatai itin teigiami, nes mokinių bendras pažangumas lyginant su praėjusiais mokslo metais pagerėjo nuo 6,73 iki 7,0.

Mokytojai vykdė Gabių ir talentingų mokinių ugdymo programą. Remiantis atlikta anketine apklausa galime teigti**,**  kad gabūs mokiniai plačiau domisi mokomuoju dalyku.

Skatinama lyderystė: didelę dalį sprendimų priima bendruomenė, veikloms vadovauja kompetentingi jos nariai, pritariama asmeninei iniciatyvai. Mokyklos bendruomenė refleksyvi: apmąsto bei aptaria savo veiklą ir bendro gyvenimo įvykius, įsivertina, geba pasimokyti iš patirties ir pagrįstai planuoti. Mokiniai prisideda prie mokyklos aplinkų kūrimo savo idėjomis ir darbais: demonstruojami ne tik baigti mokinių darbai, bet ir kūrybos, diskusijų procesas. Mokykloje veikia stipri mokinių savivalda: teikė mokyklos administracijai pasiūlymus dėl renginių, popiečių, akcijų, tėvų susirinkimų, mokyklos savivaldų diskusijų organizavimo, buvo iniciatoriais ir rengėjais vykdant popamokinę veiklą. Ypatingą dėmesį skyrėme asmenybės ūgčiai, kad mokiniai įgytų būtinas šiuolaikiniam gyvenimui kompetencijas.

**SSGG analizė:**

**Stiprybės**: kvalifikuoti ir kompetentingi specialistai; mokymasis be sienų ( kūrybiškos, netradicinės pamokos); mokymasis ir veikimas komandomis (aktyvi metodinė veikla); yra gabių ir motyvuotų mokinių; geri mokinių pasiekimai dalykinėse olimpiadose savivaldybėje; aktyvus mokytojų ir mokinių dalyvavimas respublikinėse ir regioninėse konferencijose bei konkursuose; nuolat atnaujinamos ugdymo(si) aplinkos ir erdvės; individualios mokinio pažangos stebėsena (nekrinta mokymosi pasiekimų rezultatų vidurkis); bendradarbiavimas su socialiniais partneriais ir kaimo bendruomene; sudarytos sąlygos lankyti neformaliojo ugdymo būrelius visiems mokiniams (mokiniai pavežami);

**Silpnybės:** nepakankama materialinė bazė (trūksta multimedijų, priemonių gamtos mokslų laboratoriniams ir praktiniams darbams, neįrengti technologijų kabinetai); nėra vietinio maitinimo; pasyvus tėvų dalyvavimas mokyklos veikloje; dalis mokinių yra nemotyvuoti; žema bendra mokinių kultūra (mokinio taisyklių nesilaikymas, mokytojų teisių nepaisymas); blogėjantis mokinių lankomumas.

Ugdymo procese būtina tobulinti ugdymo diferencijavimą, individualizavimą.

**Galimybės:** mokinių pavėžėjimas sportuoti į Lumpėnų skyrių; IT naudojimas visose pamokose; mikroklimato gerinimas; dalyvavimas įvairiuose projektuose; dalyvavimas nemokamuose seminaruose, vebinaruose; naujų socialinių partnerių ir paramos paieška.

**Grėsmės:** Mažėjantis mokinių skaičius; grėsmė tapti progimnazija; socialinės rizikos šeimų daugėjimas; silpnėja mokinių fizinė sveikata, sporto bazė.

**Tobulintinos sritys:** asmenybės branda, III – IV g. klasių tvarkaraščiai, vadovavimas mokymuisi, mokymosi patirtys, vertinimas ugdant.

**III. UŽDAVINIŲ ĮGYVENDINIMAS**

5. Besimokančių mokinių skaičius:

Vilkyškių Johaneso Bobrovskio gimnazijos:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ikimokyk  linio ugdymo grupė | Priešmokyklinio ugdymo grupė |  | | | |  | Iš jų spec. ugdymosi poreikių turinčių mokinių | Gaunančių nemokamą maitinimą |
|  | 1-4 | 5-8 | 9-10 | 11-12 | Iš viso |
| 2015-09-01 | 24 | 12 | 51 | 46 | 35 | 40 | 208 | 21 | 61 |
| 2016-09-01 | 25 | 12 | 47 | 54 | 37 | 34 | 209 | 21 | 54 |

Lumpėnų Enzio Jagomasto pagrindinio ugdymo skyriaus:

|  |  |  |  |  |  |  |  |
| --- | --- | --- | --- | --- | --- | --- | --- |
|  | Mišri priešmok. ugd. grupė | 1-4 | 5-8 | 9-10 | Iš viso | Iš jų spec. ugd. poreikių turinčių mokinių | Gaunančių nemokamą maitinimą |
| 2015-09-01 | 11 | 21 | 25 | 18 | 75 | 7 | 25 |
| 2016-09-01 | 11 | 20 | 19 | 6 | 56 | 7 | 19 |

Pagrindinio ugdymo patikrinimo pasiekimai:

|  |  |  |  |  |
| --- | --- | --- | --- | --- |
| Pažymiai | Lietuvių (gimtoji) kalba | | Matematika | |
|  | Metinis | PUPP | Metinis | PUPP |
| 10 | - | 1 | 1 | - |
| 9 | 2 | 2 | 3 | 2 |
| 8 | 7 | 5 | 4 | 5 |
| 7 | 4 | 5 | 4 | 4 |
| 6 | 6 | 7 | 2 | 5 |
| 5 | 3 | 1 | 6 | 4 |
| 4 | 2 | 1 | 4 | 3 |
| 3 |  | - |  | - |
| 2 |  | 1 |  | - |
| Atleista |  | 1 |  | 1 |
| Iš viso | 24 | 24 | 24 | 24 |

**Mokinių pasiekimų analizė:**

2015/2016 mokslo metus baigė 186 mokiniai. Pažangūs visi mokyklos mokiniai (100%). 2015/2016 m.m. vidutinis 5 – 12 klasių pažangumas kilo nuo 6,63 iki 7,0 vidurkio (kilo 0,37 dalimis). Lyginant su praėjusiais mokslo metais (96,6%) nepažangių mokinių mokykloje neliko.

2015/2016 m.m. mokyklos lankomumas pablogėjo: vidutiniškai vienas mokinys praleido 56,77 pamokas, nepateisintų pamokų vienam mokiniui teko 3,72; 2014/2015 m.m. – 3,56 pamokos.

Pagrindinio ugdymo pasiekimų patikrinimo rezultatai: laikė 24 mokiniai, matematikos pasiekimų vidurkis – 6,2 ; lietuvių kalbos -6,5. Lyginant su 2014/2015 m.m. ir matematikos, ir lietuvių kalbos pasiekimų vidurkis kilo.

Brandos egzaminų rezultatai: matematikos valstybinio brandos egzamino išlaikymo vidurkis -31,27 balo; lietuvių kalbos valstybinio brandos egzamino išlaikymo vidurkis – 29,53; mokyklinio išlaikymo vidurkis – 4,1; istorijos valstybinio brandos egzamino išlaikymo vidurkis – 31,85; biologijos valstybinio brandos egzamino išlaikymo vidurkis – 43,83 balo; technologijų mokyklinį brandos egzaminą laikė 11 mokinių, išlaikymo vidurkis – 10; anglų kalbos valstybinio brandos egzamino išlaikymo vidurkis – 45,62 balų; geografijos valstybinio brandos egzamino išlaikymo vidurkis – 38,57 balo; chemijos valstybinio brandos egzamino išlaikymo vidurkis – 61,00 balų. Brandos atestatus gavo 22 abiturientai (100%). Lyginant su 2014/2015 m.m. brandos egzaminų rezultatais, lietuvių kalbos, anglų kalbos, istorijos, biologijos dalykų rezultatai žemesni nei praėjusių mokslo metų;

geografijos, chemijos, matematikos, technologijų rezultatai pakilę. Baigusiųjų abiturientų tolimesnė veikla: 9% įstojo į universitetus, 18% - profesines mokyklas, 4% - savanorišką tarnybą, 32% - kolegijas, įsidarbino ar išvyko į užsienį – 37%.

**6. Vidurinio išsilavinimo įgijimas 2016 m.:**

|  |  |  |  |  |  |
| --- | --- | --- | --- | --- | --- |
| Abiturientų skaičius | Neprileista prie egz. laikymo | Atleista nuo egz. laikymo | Įgijo vidurinį išsilavinimą | | Neįgijo vidurinio išsilavinimo |
| Iš viso | Iš jų su pagyrimu |
| 22 | - | - | 22 | - |  |

7. Mokinių tolesnis mokymasis 2016 m.

7.1. II gimn. klasės

|  |  |  |  |  |  |
| --- | --- | --- | --- | --- | --- |
| Tęsia mokymąsi  mokykloje,  kurioje baigė 10 klasių | Tęsia mokymąsi kitoje savivaldybės ugdymo įstaigoje | Tęsia mokslą profesinėse mokyklose | Kartoja kursą X klasėje | Dirba | Nesimoko ir nedirba |
| 16 | - | 8 | - | - | - |

7.2. Abiturientų tolesnis mokymasis 2016 metais:

|  |  |  |  |  |  |  |  |
| --- | --- | --- | --- | --- | --- | --- | --- |
| Abiturientų skaičius | Studijuoja | | | | | Dirba,  tarnauja Krašto apsaugoje | Nedirba ir nesimoko |
| Universitetinės aukštosios mokyklos | | Neuniversitetinės aukštosios mokyklos (kolegijos) | | Profesinės mokyklos |
| Iš viso | Iš jų užsienyje | Iš viso | Iš jų užsienyje |
| 22 | 2 | - | 7 | 3 | 2 | 8 | - |

7.3. Neformalusis švietimas

Gimnazijos:

|  |  |  |
| --- | --- | --- |
| Būrelio pavadinimas | Valandų skaičius | |
| 2014 – 2015m.m. | 2015– 2016 m.m. |
| Do, re, mi – dainuokime visi | 1 | 1 |
| Vokalinis ansamblis | 1 | 1 |
| Sakralinės muzikos ansamblis | 2 | 1 |
| Judrieji žaidimai | 1 | 2 |
| Krepšinio būrelis | 1 | 1 |
| Knygų bičiulių b. ,,Tarp knygų“ | 2 | 2 |
| Tiklinis | 2 | 1 |
| Zipio draugai | 1 | 1 |
| Šaulių būrelis | 2 | 2 |
| Zipio draugai | 1 | 1 |
| Turizmas ir sportinis orientavimas | 2 | 2 |
| Šviesoforas | 1 | 1 |
| Šokio ritmu | 1 | 2 |
| Molio paslaptys | 1 | 1 |
| Žingsnis | 1 | 1 |
| Kūrybinės dirbtuvės | 1 | 1 |
| **Iš viso:** | **21** | **21** |

Skyriaus:

|  |  |  |
| --- | --- | --- |
| Būrelio pavadinimas | Valandų skaičius | |
| 2014-2015 m.m. | 2015-2016 m.m. |
| Sporto būrelis ,,Drąsūs, stiprūs, vikrūs“ | 1 | 1 |
| Mišrus ansamblis ,,Oktava“ | 2 | 2 |
| Vaikų ansamblis ,,Presto“ | 1 | 1 |
| Keramikos būrelis ,,Ąsotėlis“ | 1 | 1 |
| Pilietiškumo ugdymo būrelis ,,Jagomastas ir Lumpėnai“ | 2 | - |
| Sporto būrelis ,,Sportuoju“ | 1 | 1 |
| Būrelis ,,Antras žingsnis“ | 2 | 2 |
| Rankdarbių būrelis ,,Auksarankis“ | 1 | - |
| Dramos būrelis ,,Pelėdžiukas“ | 1 | - |
| Zipio draugai | 1 | 1 |
| Iš viso: | 13 | 9 |

8. Mokinių pasiekimai 2016 m. savivaldybės ir respublikinėse olimpiadose ir konkursuose:

Gimnazijos 2 – 12 klasių mokiniai dalyvavo matematikos, kalbų, biologijos, istorijos, gamtos tarptautiniuose Kengūros, Olympic ir Nalandos, Gaublio konkursuose, laimėtos I vietos anglų kalbos, pasaulio pažinimo, I vieta anglų kalbos, trys II vietos anglų kalbos, dvi II vietos biologijos, dvi II vietos lietuvių kalbos, dvi I vietos, trys II vietos, dvi III vietos geografijos. Gimnazija dalyvavo nacionalinėje aplinkosauginėje olimpiadoje, kurioje užėmė III vietą. I-IVgimnazijinių klasių mokiniai savivaldybės olimpiadose: istorija – III vieta, lietuvių kalba ir literatūra – III vieta, biologija – trys I vietos ir dvi III vietos, meninio skaitymo konkursas - III vieta, anglų kalba - III vieta, chemija -III vieta, geografija – II vieta; dailė - III vieta, fizika – III vieta; rusų kalba - III vieta. Tarptautinio jaunimo epistolinio rašinio konkurse regiono ture - I vieta.

Gimnazijos turizmo komanda respublikinėse technikos varžybose uždarose patalpose užėmė II-ąją vietą; gimnazijos jaunučiai ,,DSV“ regioninėse varžybose laimėjo I-ąją vietą. Regioninėse kvadrato varžybose laimėta I vieta. Respublikinėse Lietuvos mokyklų tinklinio žaidynių varžybose gimnazijos komanda laimėjo III vietą.

9.Vadybiniai veiksmai 2016 metais lėmę teigiamų pokyčių veiklos srityse:

* 1. Mokyklos kultūra.

Inicijavau Johaneso Bobrovskio gimnazijos fizinių aplinkų tvarkymą, gimnazijos internetinės svetainės atnaujinimą, dalykų internetinių svetainių tinklo plėtrą.

Inicijavau Johaneso Bobrovskio vardą įprasminančią veiklą: buvo vedamos edukacinės pamokos Johaneso Bobrovskio asmenybės ir jo kūrybos pažinimui. Inicijavau ir subūriau komandas etnokultūros puoselėjimo programai parengti ir vykdyti. Mokykloje vykdyti tradiciniai renginiai: Mokslo ir žinių, Mokytojo dienos šventės, Kalėdinis karnavalas, integruota diena, skirta Johanesui Bobrovskiui atminti, Motinos dienos, paskutinio skambučio šventės, Vaikų gynimo diena. Kiekvienas renginys turi savo tikslus ir uždavinius, taip tikslingai išnaudojamos kultūrinei-meninei-pažintinei-sportinei veiklai skirtos dienos.

Inicijavau ir subūriau komandas bendradarbiavimo su mokyklos bendruomene veiklos planui 2016 metams parengti ir vykdyti. Mokykloje organizavome visą bendruomenę buriančius tėvų susirinkimus, dvi ,,Kūrybinių dirbtuvių“ popietes.

Inicijavau mokyklos veiklos įsivertinimą, subūriau veiklos įsivertinimo grupę. Gimnazijoje įsivertinimo rezultatai naudojami planavimui. Mokyklos bendruomenė refleksyvi: apmąsto bei aptaria savo veiklą ir bendro gyvenimo įvykius, įsivertina, mokosi iš patirties ir pagrįstai planuoja tolesnę veiklą.

Inicijavau klasių vadovų metodinės grupės veiklos planavimo tobulinimą dėl mokinių bendravimo ir elgesio kultūros lavinimo.

* 1. Ugdymas ir mokymasis

2016 metais inicijavau bendruomenės bendradarbiavimo, mokinių individualios pažangos, mokyklos lankymo, prevencijos veiklos, mokyklos kultūros tobulinimą.

Inicijavau ir koordinavau gimnazijos veiklos kokybės įsivertinimo grupės darbą, kuri atliko įsivertinimą pasiekimams ir pažangai gerinti. Nustatyti trūkumai, į kuriuos buvo atsižvelgta sudarant ugdymo ir veiklos planus, prognozuojant ir formuluojant gimnazijos veiklos prioritetus, tikslus ir uždavinius.

Siekiant labiau pritaikyti mokyklos aplinką bendruomenės poreikiams tenkinti: mokytis, bendrauti ar ilsėtis, inicijavau ir koordinavau edukacinių aplinkų kūrimą, plėtrą. Atnaujinti mokyklos etnografinis muziejus, lauko klasė, La‘gamino galerija, ,,Matematikos laboratorija“, biblioteka-skaitykla; savarankiškam mokymuisi pritaikytos koridoriaus erdvės, veikia laisva Wi-Fi prieiga. Tvarkant mokyklos patalpas ir teritoriją, kuriant edukacines erdves nuolat pasitelkiamos gimnazijos bendruomenės narių iniciatyvos.

* 1. Pasiekimai

Siekiant tobulinti išskirtinius mokinių mokymosi gebėjimus, inicijavau ir subūriau komandą Gabių ir talentingų vaikų ugdymo programai parengti ir vykdyti. Į šią programą įtraukta 30% mokinių. Inicijavau ir subūriau komandą karjeros ugdymo programai parengti ir vykdyti. Tyrimų duomenimis 90 procentų mokinių žino kokias kompetencijas turi ugdytis ir supranta ką tai reiškia jų karjerai.

Inicijavau pavaduotojai ugdymui atlikti mokinių apklausą dėl neformaliojo ugdymo, modulių, projektinių darbų poreikio 2016/2017 m.m. 85% mokinių lanko įvairų dalykų modulius, būrelius, vykdo projektus.

Inicijavau informacijos apie mokinių mokymosi pasiekimus stebėseną, analizavimą: pedagogai kartu su mokyklos administracija svarstė pusmečių signalinius, pusmečių, mokslo metų, pagrindinio ugdymo, brandos egzaminų rezultatus, vykdė ir analizavo diagnostinių, standartizuotų testų rezultatus, stebėjo mokinių mokymosi pasiekimų kaitą*.* Surinkta vertinimo informacija efektyviai naudojama koreguojant ugdymo procesą.

Inicijavau kiekvieno mokinio asmeninės pažangos skatinimo tobulinimą formuojamuoju vertinimu. Gimnazijos veiklos įsivertinimo grupė tyrimu nustatė, kad mokytojai naudoja elektroninius mokinių formuojamojo vertinimo įrankius tokius kaip CLASS DOJO ir kitas. Kiekvienas mokytojas turi susikūręs individualias mokinių vertinimo sistemas, kurias aptaria su mokiniais mokslo metų pradžioje.

Inicijavau individualios mokinio mokymosi pažangos stebėseną ir fiksavimą dalykų pamokose. Mokinio individualią mokymosi pažangą stebi ir klasių vadovai. Pasibaigus pusmečiui su kiekvienu mokiniu aptarė jo pažangą ir ją įsivertino. Pagal poreikį mokinių individualią mokymosi pažangą aptarti inicijavau ir Vaiko gerovės komisijai.

* 1. Pagalba

Sudariau darbo grupes gimnazijos Vaiko gerovės komisijos, Sveikatos ugdymo, Alkoholio, tabako ir kitų psichiką veikiančių medžiagų vartojimo prevencijos, Patyčių-smurto prieš vaikus, Žmogaus saugos programoms parengti ir vykdyti. Inicijavau socialinės pedagoginės, specialiosios pedagogės, logopedės pagalbos teikimą mokiniams. Vykdžiau stebėseną, kaip ugdymo proceso metu mokytojai diferencijuoja, individualizuoja mokymą(si), tenkindami mokinių poreikius, ar mokymą(si) kreipia išskirtinių mokinių gebėjimų ugdymui(si). Atsižvelgdama į IV g klasės mokinių poreikius inicijavau konsultacijų teikimą. Subūriau komandą, kuri vykdė Gabių ir talentingų vaikų ugdymo programą. Ši programa leido užtikrinti geresnius mokinių pasiekimus olimpiadose, konferencijose, varžybose, konkursuose, ruošiant projektinius darbus.

Gimnazijos veiklos įsivertinimo grupė ištyrė, kad būtina tobulinti tėvų pedagoginį, psichologinį švietimą, skirtą padėti mokiniams įgyti bendrąsias kompetencijas.

* 1. Strateginis valdymas

Inicijavau veiklos tikslų ir uždavinių 2017 metams nustatymą, atsižvelgiant į strategijos uždavinius, vidaus veiklos kokybės įsivertinimo išvadas.

Inicijavau gimnazijos veiklos grupių įtraukimą į mokyklos valdymą. Aktyviai dalyvavo lyderių grupės - metodinė taryba, mokinių bei gimnazijos tarybos. Talkino ir bendradarbiavimo su bendruomene, gimnazijos įvaizdžio kūrimo, veiklos įsivertinimo grupės. Telkiau bendruomenę numatyti veiklos prioritetus, tikslus ir uždavinius, suderinti metodinių grupių, savivaldos tarybų planus su strateginiais gimnazijos uždaviniais ir veiklos kokybės įsivertinimo išvadomis, savianalizės išvadomis, konsultavau, dalyvavau šios veiklos procese. Veiklos kokybės įsivertinimui naudojome IQES platformą ir NMVA rekomendacijas. Veiklos įsivertinimo rezultatus naudojome ugdymo kokybės gerinimui.

Paskatinau (radau rėmėjus) mokyklos savivaldų narius Vilniuje dalyvauti mokymuose ,,Savivaldų veiklos efektyvumas“. Mokyklos darbuotojus skatinau už gerus veiklos rezultatus (pagal prisiimtus skatinimo kriterijus). Pradedantiesiems dirbti pedagogams inicijavau kolegų pagalbą.

Sudariau darbo grupę pedagogų kvalifikacijos kėlimo programai 2016 metams parengti ir įgyvendinti. Pedagogai kvalifikaciją kėlė vadovaudamiesi parengta kvalifikacijos kėlimo programa ir susidarytais asmeniniais kvalifikacijos tobulinimo planais, kuriuose pedagogai numatė savo kompetencijų tobulinimo kryptis. Inicijavau individualios mokytojo veiklos įsivertinimą už 2016 metus. Pedagogai analizavo ugdomąją veiklą, darbą gimnazijos bendruomenėje, įsivertinimus pateikė mokytojų tarybai. Gerosios patirties sklaida vyko vedant atviras pamokas, seminarus, organizavome metinę metodinę konferenciją. Patirties sklaidai veikia internetinė svetainė <http://debesuklase.weebly.com/> 2016 metais kiekvienas pedagogas mokėsi 25,93 valandas ( 7,1 seminarų).

Gimnazijos vidinės ir išorinės erdvės racionaliai pritaikytos ir naudojamos ugdymo procesui. Pagėgių savivaldybės lėšomis renovuotos visos senojo mokyklos pastato patalpos, mokyklai skirtas naujas mokyklinis autobusas. Glaudžiai bendradarbiavau su mokyklos rėmėjais. Jų skirtomis lėšomis mokykla įsigijo 5 multimedijas, mokytojams nupirktas naujas kopijavimo aparatas, mokiniams – televizorius.

1. Partnerytsė su šalies ir užsienio partneriais

Mokyklos socialiniai partneriai yra šie: Pagėgių savivaldybės administracija, Vilkyškių ir Lumpėnų seniūnijos, Šilutės rajono ir Tauragės švietimo centrai, Tauragės pedagoginė psichologinė tarnyba, Pagėgių kultūros centras, Pagėgių savivaldybės administracijos vaikų teisių apsaugos skyrius, Pagėgių policijos komisariatas, Tauragės teritorinė darbo birža, UAB ,,Vilkyškių pieninė“, Vilkyškių Šv.Onos parapija, Klaipėdos universitetas, bendradarbiaujama su visomis savivaldybės mokyklomis, Tauragės apskrities LDK Kęstučio šaulių 7-oji rinktinė, VSAT prie Lietuvos Respublikos vidaus reikalų ministerijos Pagėgių rinktinės Bardinų užkarda, M.Jankaus muziejus, Smalininkų tevhnologijos ir verslo mokykla, Rambyno regioninis parkas, Alma Turnkey, LLC, 2685 Stony Springs Trail. Buford , GA 30519, USA, UAB ,,KRIMELTE”, Dainora Soto, USA, Tauragės Žalgirių gimnazija, Viešvilės pagrindinė mokykla.

1. Vykdyti tarptautiniai, šalies bei Pagėgių savivaldybės projektai ir programos:

2015/2016 m.m. Pagėgių sav. Vilkyškių Johaneso Bobrovskio gimnazijos Lumpėnų Enzio Jagomasto pagrindinio ugdymo skyriaus mokiniai kartu su Vilkyškių Johaneso Bobrovskio mokiniais dalyvavo aplinkosauginiame projekte ,,Mylėk ir puoselėk gamtą ateinančioms kartoms“.

Nacionaliniame projekte ,,Mąstau. Rūšiuoju. Gyvuoju“ mokykla laimėjo I vietą ir pritraukė 300 Eurų lėšų. Gimnazistai ir mokytoja dalyvavo tarptautiniame konkurse ,,Secondary School competition 2016“ Briuselyje. Gimnazija dalyvavo nacionaliniuose projektuose: ,,Pažvelk žemės akimis“, ,,Atmintis gyva, nes liudija“, ,,Tolerancijos paukštė“, ,,Visa Lietuva šoka“, teisinių žinių konkurse ,,Temidė“, ,,Laimingas vanduo – laimingas žmogus“, ,,Apkabink žemę gerais darbais“, ,,Pasakų laboratorija“, ,,Bendruomeniškiausia mokykla“, anglų kalbos projekte ,,One Country – Many Stories“. Gimnazija vykdė nacionalinį Europos egzaminą, Konstitucijos egzaminą, dalyvavo regioniniuose konkursuose: ,,Eksponatai laikmečio liudininkai“, ,,AIDS“, ,,Lietuvos istorijos žinovas“, ,,Sveikuolių sveikuoliai“. Gimnazistai dalyvavo Vaikų linijos projekte ,,Veiksmo savaitėje Be Patyčių“. Regioniniame konkurse ,,LABAS“ poezijos sekcijoje laimėtos trys prizinės vietos. Moksleivių liaudies dailės respublikiniame konkurse ,,Sidabro vainikėlis“ – I vieta, Gimnazijos mokiniai ir mokytojai dalyvavo savivaldybės viktorinoje ,,Laivu-Nemunu po Mažosios Lietuvos istoriją ir užėmė I vietą“, diskusijoje ,,Ar šiuolaikinė pamoka atspindi mokinio poreikius ir galimybes?“Mokytojai ir mokiniai dalyvavo ir skaitė pranešimus respublikinėje užsienio kalbų konferencijoje ,,Sėkmingas užsienio kalbų mokymas(is) įgyvendinant pradinio ir pagrindinio ugdymo programas“.

**IV. PAGRINDINIAI FINANSINIAI RODIKLIAI**

1. Pedagoginiai darbuotojai ir jų darbo užmokestis:

Vilkyškių Johaneso Bobrovskio gimnazija:

|  |  |  |
| --- | --- | --- |
| 1. | *Mokytojų vidutinis pedagoginių valandų skaičius per savaitę (išskyrus vadovus ir pagalbos specialistus 2016-09-01 duomenimis):* | X |
|  | dirbančių pagrindiniame darbe | 30,79 |
|  | Nepagrindinėje darbo vietoje | 12,75 |
|  |  |  |
| 2. | Darbuotojų vidutinis mėnesinis 2016 metų bruto darbo užmokestis: | X |
|  | vadovų | 1023,45 |
|  | mokytojų | 375,99 |
|  | vyresniųjų mokytojų | 634,09 |
|  | mokytojų metodininkų | 832,09 |
|  | mokytojų ekspertų | - |
|  | pagalbos specialistų | 536,76 |
|  | aptarnaujančio personalo | 326,13 |

Lumpėnų Enzio Jagomasto pagrindinio ugdymo skyrius:

|  |  |  |
| --- | --- | --- |
| **1.** | Mokytojų vidutinis pedagoginių valandų skaičius per savaitę (išskyrus vadovus ir pagalbos specialistus 2016-09-01 duomenimis): | **X** |
|  | dirbančių pagrindiniame darbe | 15,91 |
|  | nepagrindinėje darbo vietoje | 14,09 |
| **2.** | Darbuotojų vidutinis mėnesinis 2016 metų bruto darbo užmokestis: | **X** |
|  | Skyriaus vedėjos | 398,13 |
|  | mokytojų | 313,37 |
|  | vyresniųjų mokytojų | 439,83 |
|  | mokytojų metodininkų | 1069,17 |
|  | mokytojų ekspertų | - |
|  | pagalbos specialistų | 328,47 |
|  | aptarnaujančio personalo | 386,33 |

1. finansiniai rodikliai:

Vilkyškių Johaneso Bobrovskio gimnazija:

|  |  |  |
| --- | --- | --- |
| Finansavimo šaltiniai | Lėšos ( (tūkst. eurų) | |
| 2015 m. | 2016 m. |
| Savivaldybės biudžeto lėšos | 137,96 | 129,824 |
| Specialiosios programos lėšos (pajamos už atsitiktines paslaugas) | - | - |
| Specialiosios programos lėšos (pajamos iš patalpų nuomos) | 1,364 | 1,2 |
| Mokinio krepšelio vykdymo programa | 330,316 | 345,8 |
| Valstybinių, perduotų savivaldybėms lėšų programa | - | - |
| Europos Sąjungos paramos lėšos ES | - | - |
| Valstybės švietimo strategijos įgyvendinimas, vaikų socializacijos programa ir kt. programos | 0,570 | 0,44 |
| Valstybės biudžeto privatizavimo fondo tikslinė dotacija | - | - |
| Kitos lėšos (labdara, parama, 2% GM) | 4,554 | 5,537 |
| Pajamos už vaikų išlaikymą ikimokyklinėje ugdymo grupėje | 9,677 | 9,935 |
| Valstybės deleguotoms funkcijoms atlikti (nemokamas maitinimas) | 15,281 | 12,170 |

Lumpėnų Enzio Jagomasto pagrindinio udymo skyriaus:

|  |  |  |
| --- | --- | --- |
| Finansavimo šaltiniai | Lėšos (tūkst..eurų.) | |
|  | 2015 m. | 2016 m. |
| Savivaldybės biudžeto lėšos | 61,376 | 66,4 |
| Specialiosios programos lėšos (pajamos už atsitiktines paslaugas) | 0,29 | 0,3 |
| Specialiosios programos lėšos (pajamos iš patalpų nuomos) | - | - |
| Mokinio krepšelio vykdymo programa | 154,395 | 132,7 |
| Valstybinių, perduotų savivaldybėms lėšų programa | - | - |
| Europos Sąjungos pramos lėšos ES | - | - |
| Valstybės švietimo strategijos įgyvendinimas, vaikų socializacijos programa ir kt. programos | - | - |
| Valstybės biudžeto privatizavimo fondo tikslinė dotacija | - | - |
| Kitos lėšos (labdara, parama, 2 % GM) | 0,4 | - |
| Pajamos už vaikų išlaikymą ikimokyklinėje ugdymo grupėje | - | - |
| Valstybės deleguotoms funkcijoms atlikti (nemokamas maitinimas) | 6,295 | 5,230 |

1. mokyklos biudžeto rodikliai

Vilkyškių Johaneso Bobrovskio gimnazija:

|  |  |  |
| --- | --- | --- |
|  |  | Eurai (tūkst) |
| 1. | 2016 m. priklausančios lėšos pagal krepšelio metodiką | 345,8 |
| 2. | Savivaldybės 2016 metais skirta moksleivio krepšelio lėšų |  |
| 3. | Vieno mokinio išlaikymas mokykloje (2016-09-01 mokinių skaičius) | 2,29 |
| 4. | Skirta lėšų: | 5,8 |
|  | mokymo priemonėms: | 1,4 |
|  | Iš jų baldams |  |
|  | vadovėliams | 1,8 |
|  | kvalifikacijos tobulinimui | 0,7 |
|  | mokinių pažintinei veiklai | 0,6 |
|  | profesijos pasirinkimo konsultavimui | 0,5 |
|  | Ryšių paslaugos | 0,5 |
| 5. | 2016 metais savivaldybės ugdymo aplinkai skirtos lėšos | 129,824 |

Lumpėnų Enzio Jagomasto pagrindinio ugdymo skyrius:

|  |  |  |
| --- | --- | --- |
|  |  | Eurai (tūkst) |
| 1. | 2016 m. priklausančios lėšos pagal krepšelio metodiką | 132,7 |
| 2. | Savivaldybės 2016 metais skirta moksleivio krepšelio lėšų |  |
| 3. | Vieno mokinio išlaikymas mokykloje (2016-09-01 mokinių skaičius) | 3,433 |
| 4. | Skirta lėšų: | 2,1 |
|  | Mokymo priemonėms: | 0,6 |
|  | Iš jų baldams |  |
|  | Vadovėliams | 0,5 |
|  | Kvalifikacijos kėlimui | 0,3 |
|  | Mokinių pažintinei veiklai | 0,2 |
|  | Profesijos pasirinkimo konsultavimui | 0,3 |
|  | Internetui | 0,2 |
| 5. | 2016 metais savivaldybės ugdymo aplinkai skirtos lėšos | 66,4 |

**V. VEIKLOS TOBULINIMO PERSPEKTYVOS**

1. **Stipriausios mokyklos veiklos sritys:**

15.1.Mokykloje vyrauja lyderystė: didelę dalį sprendimų priima bendruomenė, veikloms vadovauja įvairūs jos nariai, skatinama asmeninė iniciatyva.

15.2.Mokykloje dirbančius asmenis sieja nuostatų pozityvumas: pasitikėjimas, rūpinimasis mokiniais, aukšta darbo motyvacija, domėjimasis dėstomu dalyku, pilietinė atsakomybė, atvirumas naujovėms.

15.3. Mokykloje ugdomos bendrosios asmens, mokymosi mokytis kompetencijos, fiksuojama ir stebima individuali mokinio pažanga.

15.4. Mokyklos darbuotojai – savo srities profesionalai, besirūpinantys asmeniniu tobulėjimu, plečiantys ne tik profesinį, bet ir bendrakultūrinį akiratį.

15.5. Nuoseklus vykdomos veiklos planavimas.

15.6. Mokyklos bendruomenė refleksyvi: apmąsto bei aptaria savo veiklą ir bendro gyvenimo įvykius, įsivertina.

15.7. Aktyvi gimnazijos savivaldų veikla.

**16. Tobulintinos mokyklos veiklos sritys:**

16.1. Individualias galimybes atitinkantys mokymosi pasiekimai ir nuolatinė mokymosi pažanga.

16.2. Mokinių saviraiškos skatinimas: įtraukimas į aktyvią popamokinę mokyklos veiklą, vykdomus projektus.

16.3. Sporto bazės atnaujinimas (skurdi mokyklos sportinė bazė kenkia mokinių sveikatai, ugdymo procesui, mokyklos įvaizdžiui).

16.4. Gimnazijos veiklos įsivertinimo rezultatų taikymas ugdymo procesui gerinti.

16.5. Į ugdymo procesą įtraukiami mokinių tėvai.

**­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Gimnazijos tarybos

2017 m. vasario mėn. 28 d.

protokoliniu nutarimu (protokolas Nr. 2)